EkBass/fiwiki-20250220-pages-articles huggingface dataset:
Kirjomureena

Kirjomureena (Gymnothorax flavimarginatus) tai pantterimureena on läntisellä Tyynenmerellä elävä noin 1,6 metrin pituinen kala. Sen pohjaväri on kellertävä, ja sen pintaa kirjovat tiheät tummanruskeat täplät. Otsa on punertavanharmaa. Pyrstön reunat ovat keltaiset. Kirjomureena elää kallioisilla pohjilla ja koralliriuttojen tuntumassa jopa 150 m:n syvyydessä. Kalan veren seerumi on myrkyllistä ja se voi kulkeutua kalan suuhun limakalvon läpi ja näin pureman seurauksena ihmisen vereen, jossa se aiheuttaa punasolujen hajoamista. Kalasta ei kuitenkaan ole löydetty myrkkyrauhasia. Kirjomureena kesyyntyy helposti, ja sitä käytetään sukellusnäytöksissä.Order Anguilliformes Me and me photo == Ravinto == Kirjomureena on peto, joka saalistaa tursaita, kaloja ja äyriäisiä. Sen sanotaan myös hyökkäävän ärsyttämättä, joskin sukeltajat ovat havainneet, että se voi myös olla välinpitämätön. == Lähteet == Luokka:Mureenat
Italian Grand Prix 1991

Italian Grand Prix 1991 oli 512. Formula 1 -osakilpailu. Se ajettiin 8. syyskuuta 1991 Monzassa. Kilpailun voitti Nigel Mansell. Saksalainen Michael Schumacher saavutti uransa ensimmäiset MM-pisteet toisessa osakilpailussaan. == Kilpailun tulokset == Sija Nro Kuljettaja Talli Kierroksia Aika/keskeytyssyy Lähtöruutu Pisteet 1 5 Nigel Mansell Williams-Renault 53 1:17.57,878 2 10 2 1 Ayrton Senna McLaren-Honda 53 16,262 1 6 3 27 Alain Prost Ferrari 53 16,829 5 4 4 2 Gerhard Berger McLaren-Honda 53 27,719 3 3 5 19 Michael Schumacher Benetton-Ford 53 34,463 7 2 6 20 Nelson Piquet Benetton- Ford 53 45,600 8 1 7 33 Andrea de Cesaris Jordan-Ford 53 51,136 14 8 16 Ivan Capelli Leyton House-Ilmor 53 +1.15,019 12 9 24 Gianni Morbidelli Minardi- Ferrari 52 + 1 krs. 17 10 21 Emanuele Pirro Dallara-Judd 52 + 1 krs. 16 11 26 Érik Comas Ligier-Lamborghini 52 + 1 krs. 22 12 8 Mark Blundell Brabham- Yamaha 52 +1 krs. 11 13 7 Martin Brundle Brabham-Yamaha 52 + 1 krs. 19 14 11 Mika Häkkinen Lotus-Judd 49 + 4 krs. 25 15 15 Mauricio Gugelmin Leyton House-Ilmor 49 + 4 krs. 18 16 34 Nicola Larini Lambo-Lamborghini 48 + 5 krs. 23 Kesk. 14 Olivier Grouillard Fondmetal-Ford 46 Moottori 26 Kesk. 22 Jyrki Järvilehto Dallara-Judd 35 Ylikuumeneminen 20 Kesk. 4 Stefano Modena Tyrrell-Honda 32 Moottori 13 Kesk. 28 Jean Alesi Ferrari 29 Moottori 6 Kesk. 6 Riccardo Patrese Williams-Renault 27 Vaihdelaatikko 4 Kesk. 3 Satoru Nakajima Tyrrell-Honda 24 Kaasutin 15 Kesk. 29 Éric Bernard Lola-Ford 21 Moottori 24 Kesk. 23 Pierluigi Martini Minardi-Ferrari 8 Ulosajo 10 Kesk. 32 Roberto Moreno Jordan-Ford 2 Ulosajo 9 Kesk. 25 Thierry Boutsen Ligier- Lamborghini 1 Ulosajo 21 DNQ 9 Michele Alboreto Footwork-Ford DNQ 12 Michael Bartels Lotus-Judd DNQ 35 Eric van de Poele Lambo-Lamborghini DNQ 30 Aguri Suzuki Lola-Ford DNPQ 18 Fabrizio Barbazza AGS-Ford DNPQ 17 Gabriele Tarquini AGS-Ford DNPQ 10 Alex Caffi Fotwork-Ford DNPQ 13 Pedro Chaves Coloni-Ford == Muuta == ===Merkkipaalut=== *Nelson Piquet: 200. kilpailu *Nigel Mansell: 20. voitto *Ferrari: 2600 MM-pistettä *Honda: 70. paalupaikka ===Kuljettajien MM-tilanne=== Sija Kuljettaja Talli Pisteet 1 Ayrton Senna McLaren-Honda 77 2 Nigel Mansell Williams-Renault 59 3 Riccardo Patrese Williams-Renault 34 4 Gerhard Berger McLaren-Honda 31 5 Alain Prost Ferrari 25 6 Nelson Piquet Benetton-Ford 23 7 Jean Alesi Ferrari 14 8 Stefano Modena Tyrrell-Honda 9 9 Andrea de Cesaris Jordan-Ford 9 10 Roberto Moreno Benetton-Ford 8 ===Valmistajien MM-tilanne=== Sija Talli Pisteet 1 McLaren- Honda 108 2 Williams-Renault 93 3 Ferrari 39 4 Benetton-Ford 33 5 Jordan-Ford 13 == Lähteet == Luokka:Italian Grand Prix Luokka:Formula 1 -kausi 1991
Heinähattu ja Vilttitossu loman tarpeessa

Heinähattu ja Vilttitossu loman tarpeessa on Tiina Nopolan ja Sinikka Nopolan vuonna 1992 kirjoittama lastenkirja. Kirja kuuluu usean kirjan kirjasarjaan, jossa on julkaistu aiemmin Heinähattu ja Vilttitossu, Heinähattu, Vilttitossu ja vauva ja Heinähattu, Vilttitossu ja vaari. == Juoni == Vilttitossu, Heinähattu ja Hanna Kattilakoski haaveilevat lomasta. Matti on kuitenkin sitä mieltä, että talviloma käytetään hyödyllisesti paloharjoitusten ja muun turvallisuusharjoittelun parissa. Harjoitukset eivät vain suju ihan Matin suunnitelmien mukaan. Esimerkiksi Helga Alibullen juuttuu ikkunaan ja Vilttitossu eksyy "oikeasti". Myös heijastimen käytön harjoittelu menee huonosti. Tulipaloharjoituksiin liittyen Alibullenit kertovat lapsuudentuttavastaan Torsti Tattarista ja Vilttitossu rupeaa leikkimään tätä. Muiden, paitsi Matin riemuksi Hanna saa tiedon, että on voittanut arvonnasta risteilyn koko perheelle, ja he pääsevät lopulta lomamatkalle. Matti hakee Pojan mummolasta. Kattilakosket nousevat laivaan, mutta alkaa kamala myrsky ja laivalla on vaikeuksia lähteä. Laivan lähdettyä lapset menevät pallomereen, jossa nämä saavat aikaan lukuisia kommelluksia. Seuraavana päivänä laiva palaa satamaan, eikä se ollut menossa Ruotsiin, kuten Hanna ja Matti olivat luulleet. Luokka:Heinähattu ja Vilttitossu Luokka:Vuoden 1992 kirjat
Heinähattu ja Vilttitossu joulun jäljillä

Heinähattu ja Vilttitossu joulun jäljillä on vuonna 1993 ilmestynyt lastenkirja, jonka ovat kirjoittaneet Sinikka Nopola ja Tiina Nopola. ==Juoni== Joulu lähestyy, mutta lunta ei tule. Kattilakosken perhe valmistelee joulua: imeltää perunalaatikkoa ja muistaa köyhiä. Vaari saapuu pojan kanssa etuajassa mummolasta, jossa poika on ollut hoidossa. Lopulta tulee lunta, ja Vilttitossu alkaa salaa viedä ruokia tontulle vajaan. Salaisuus paljastuu vasta myöhemmin Heinähatulle ja vaarille. Ruoat katoavat, mutta niiden syöjä on ollut Isonapa, joka paljastuu syylliseksi ansan avulla. Lopulta, kuusenhaun jälkeen perhe pääsee juhlimaan joulua. Kuusi on huono, mutta se kelpaa lopulta Hannallekin, ja kaikki saavat lahjoja, myös ruokavarkaalta. ==Hahmot== Heinähattu Heinähattu on perheen vanhin lapsi sekä Vilttitossun ja pojan isosisko. Heinähattu on kaikkein rauhallisin, mutta silloin tällöin Vilttitossu saa yllytettyä hänet pahantekoon. Vilttitossu Vilttitossu on keskimmäinen lapsi, eli Heinähatun pikkusisko ja pojan isosisko. Vilttitossu on pahantekoon ja kepposteluun helposti taipuva, eli täysin siskonsa vastakohta. Poika Poika on oikealta nimeltään Petteri Matti Kasimir, mutta kun Hanna ja Matti kyllästyivät nimeen, häntä alettiin kutsua vain pojaksi. Poika on Heinähatun ja Vilttitossun pikkuveli, josta on kasvamassa Vilttitossun tavoin varsin villi tapaus. Hanna Hanna on perheen äiti. Hän on hiukan heikkohermoinen eikä pidä vaarista, Matin isästä. Hanna myös saattaa silloin tällöin taipua liioitteluun. Matti Matti on perheen isä, ammatiltaan tutkija. Matti on hyvin rauhallinen eikä hermostu melkein koskaan. Vaari Vaari on Matin isä, joka vierailee Kattilakoskilla silloin tällöin. Hän tykkää kertoa tarinoita lapsille, ja on ollut sodassa. Helga & Halise Alibullen Helga ja Halise ovat Kattilakoskien naapureita. He pitävät vieraista ja leipomisesta, sekä ovat hiukan pulleita. He myös pitävät tanssimisesta. Konstaapelit Isonapa & Rillirousku Isonapa ja Rillirousku ovat paikallisia poliiseja, jotka useimmiten puuttuvat Kattilakoskilla tapahtuneisiin rikoksiin, vaikka se heistä onkin turhauttavaa. Rillirousku on pitkä ja silmälasipäinen, kun taas Isonapa on pyöreä, lyhyt ja himoitsee ruokaa. ==Aiemmin ilmestyneet== *Heinähattu ja Vilttitossu (1989) *Heinähattu, Vilttitossu ja vauva (1990) *Heinähattu, Vilttitossu ja vaari (1991) *Heinähattu ja Vilttitossu loman tarpeessa (1992) Luokka:Heinähattu ja Vilttitossu Luokka:Vuoden 1993 kirjat
Helsingin temppeli

Helsingin temppeli on Myöhempien Aikojen Pyhien Jeesuksen Kristuksen kirkon temppeli Espoon Karakalliossa. Temppelin suunnitteli Evata Architects ja rakennutti NC Rakennus OY. Temppeli ei ole yleisölle avoin, eikä siellä järjestetä jumalanpalveluksia. Sisäänpääsy on mahdollista vain kirkon jäsenille, joilla on kirkon myöntämä niin sanottu temppelisuositus. Temppelissä järjestetään temppelitoimituksia, eli kirkon seremonioita ja rituaaleja, kuten endaumentteja, sijaiskasteita ja -konfirmointeja, esitoimituksia ja sinetöintejä. Suomalaisten kirkon jäsenten lisäksi se on lähin temppeli myös Pietarissa ja Baltiassa asuville jäsenille. Temppeli valmistui vuoden 2006 elokuussa. Se vihittiin käyttöön saman vuoden lokakuun 22. päivänä. Se on järjestyksessä 124. temppeli. Temppelissä pidettiin avoimien ovien päivä, jonka jälkeen se suljettiin muilta kuin mormoneilta. Temppeliä tarjottiin rakennettavaksi myös Helsinkiin ja Vantaalle. Espoon apulaiskaupunginjohtaja Olavi Louko sai tehtäväkseen valita temppelirakennuksen ulkonäön. Temppelin tornista piti alun perin rakentaa korkeampi, mutta Espoon rakennusvalvontavirasto ei hyväksynyt sitä. Temppeli rakennettiin Italiasta ja Yhdysvalloista tuoduista materiaaleista.Helsingin Sanomat 21.7.2006: Kirkko valittiin mallikirjasta == Lähteet == Luokka:Espoon rakennukset ja rakennelmat Luokka:Mormonismi Suomessa Luokka:Mormonitemppelit Luokka:Karakallio Luokka:Uskonto Espoossa
Olipa kerran Amerikka

Olipa kerran Amerikka (Il était une fois… les Amériques) on Albert Barillen Olipa kerran… -piirrosanimaatiosarjan neljäs osa, joka sisältää 26 jaksoa. Sarja valmistui vuonna 1991. Sarja eroaa edeltäjistään hiukan. Siinä ei mennä suoraan tarinaan, vaan jaksoissa on Mestarin huone, jossa hän kertoo lapsille tarinoita jaksojen aiheista ja välillä lapset kyselevät häneltä. Varhaisimmissa sarjoissa jaksot alkoivat suoraan ja kertoja oli sivussa. Suomenkielisissä rooleissa ovat Eija Ahvo, Pekka Autiovuori, Markku Huhtamo, Mauno Hyvönen, Jarmo Koski, Heikki Määttänen, Anita Sohlberg, Ossi Ahlapuro ja Voitto Nurmi. Tunnusmusiikin laulaa Eija Ahvo. == Jaksot == # Nimi Ensiesitys Suomessa 1 Ensimmäiset amerikkalaiset 15. marraskuuta 1992 2 Metsästäjät 22. marraskuuta 1992 3 Pohjoisten seutujen valloittajat 29. marraskuuta 1992 4 Luvattu maa 13. joulukuuta 1992 5 Kummunrakentajat 20. joulukuuta 1992 6 Atsteekkien aikaan 27. joulukuuta 1992 7 Kristoffer Kolumbus 3. tammikuuta 1993 8 Amerikka! 10. tammikuuta 1993 9 Cortes ja Atsteekit 17. tammikuuta 1993 10 Que viva Mexico! 24. tammikuuta 1993 11 Pizarro ja inkojen valtakunta 31. tammikuuta 1993 12 Kovia kohtaloita (Jacques Cartier) 7. helmikuuta 1993 13 Hurjia huhuja ja konkistadoreja 14. helmikuuta 1993 14 Ranskalaiset Kanadassa (Samuel de Champlain) 21. helmikuuta 1993 15 Uutta mannerta asutetaan 28. helmikuuta 1993 16 Intiaanien kohtalo 7. maaliskuuta 1993 17 Mississippi- joelta kalliovuorille 14. maaliskuuta 1993 18 Kohti syvää etelää 21. maaliskuuta 1993 19 Kohti itsenäisyyttä 28. maaliskuuta 1993 20 Pohjois- Amerikan vapaussota 4. huhtikuuta 1993 21 Orjakauppa 11. huhtikuuta 1993 22 Uudisraivaajat 18. huhtikuuta 1993 23 Simon Bolivar 25. huhtikuuta 1993 24 Kultakuume 2. toukokuuta 1993 25 Intiaanikansojen tuho 9. toukokuuta 1993 26 Kansakunnan syntykivut 16. toukokuuta 1993 == Aiheesta muualla == * Virallinen sivusto * Luokka:1990-luvun piirrossarjat Luokka:Ranskalaiset animaatiosarjat
Nuori nainen Berliinissä

Nuori nainen Berliinissä (saksaksi Berlin, Berlin) on saksalainen televisiosarja. Sarjan kuvaukset aloitettiin vuonna 2002 ja sarjaa kuvattiin vuoteen 2005 saakka. Jaksoja kertyi yhteensä 86. Saksassa sarjaa esitti ARD ja Suomessa Yle TV2. Sarjan pääosaa näyttelee Felicitas Woll (Lolle roolissaan). Nuori nainen Berliinissä-sarja voitti Kansainvälisen akatemian televisiotaiteen ja tutkimuksen-palkinnon kategoriassa "Paras komedia" (jakso 47). == Jaksot == Tässä lista jaksoista saksaksi: Ensimmäinen tuotantokausi (2002) # Landflucht # Wie bekomme ich meinen Freund zurück # Happy Birthday, Lolle # Auf der Flucht # Rotalarm # Ich will Sandra Bullock massieren # Selbstversuch # All you need is love # Träume # Lolle und der Traumprinz # Nicht ganz koscher # Die Geliebte # Singles # Dr. Strangelove # Lesbe sein dagegen sehr # Küssen, küssen, küssen # Lolle gegen Fatman # Ich bin nicht nett # Beste Freunde # Taddi und Mr. Psycho # Cousin und Cousine # Extremsitutionen ... # Martha # Überraschungen # Eine Million # Positiv ist negativ Toinen tuotantokausi (2003) # Lolle allein in Berlin # Frisch verheiratet # Cinderello # Froschkönige # Höllendate # Männer sind auch nur Menschen # Malente, Malente # Eltern, früher oder später kriegen sie dich # Looking for Beinlich # Nicht fair # Wer liebt Fatman? # Big and Beautiful # Kairo # That's the way # Ex und hopp # Spieglein, Spieglein # Gegen die Uhr # 20 Minuten # Ich lieb dich nicht - du liebst mich nicht # Aha Kolmas tuontokausi (2004) # Sven oder Alex? # Alex oder Sven # Nimm Zwei # Nicht genug # Jung, dynamisch, arbeitslos # Backe, backe Kuchen # Mütter und Töchter # Ziemlich ähnlich # Generationen # Hochzeitsspiele # Svenja # Täuschen, tarnen, küssen # Vero # Dafür sind Freunde da # Die Waffen der Frauen # Die Geister, die ich rief # Noch mal mit Gefühl # Daily Talk # Traumjob # Wickie Neljäs tuontokausi (2005) # Stuttgart - Stuttgart # Echte Freunde # Auf den ersten Blick # Angst ist blöd # Happy Family # Schwein gehabt # Liebe ist… # Rache ist… # Was wäre wenn # Schicksal # Silvia # Rituale # Held des Jahres # Sei Hart # Das Hochzeitskleid # Deus ex machina # Hormone sind doof # Weekend auf dem Lande # Die Hochzeit # Melbourne, Melbourne == Aiheesta muualla == *Ulkomaiset TV-sarjat – Nuori nainen Berliinissä (YLE.fi) *Sarjan viralliset kotisivut Luokka:2000-vuosikymmenen draamakomediasarjat Luokka:Saksalaiset komediasarjat Luokka:ARD:n televisio-ohjelmat
Peter Zadek

Peter Zadek (19. toukokuuta 1926 Berliini, Saksa – 30. heinäkuuta 2009 Hampuri, Saksa) oli Saksan merkittävimpiä elokuva- ja teatteriohjaajia. Hän asui nuoruutensa Englannissa, jonne hänen juutalaiset vanhempansa muuttivat Saksasta vuonna 1933. Hän innostui teatterista opiskellessaan opettajaksi Oxfordissa ja teki debyyttinsä ohjaajana vain 21-vuotiaana Oscar Wilden yksinäytöksisellä draamalla Salomé. Hän ohjasi 1957 Jean Genet'n Parvekkeen kantaesityksen Lontoossa.Teatteriohjaaja Peter Zadek on kuollut (yle.fi) Vuonna 1958 hän sai kutsun Kölniin ja työskenteli sen jälkeen Saksassa. Zadek on tunnettu provokatiivisesta työstään. Vuonna 2007 kohua syntyi siitä, kun Zadekilta evättiin Thessalonikissa Euroopan suuri teatteripalkinto, koska ohjaaja ei päässyt noutamaan sitä itse. Zadek joutui kohun jälkimainingeissa sairaalaan, ja hänen työtoverinsa Tom Stromberg arvioi julkisuudessa palkintokohun vaikuttaneen 80-vuotiaan ohjaajan terveydentilaan. == Palkinnot ja tunnustukset == *Nestroy-teatteripalkinto 2008 == Lähteet == == Aiheesta muualla == * Luokka:Saksalaiset elokuvaohjaajat Luokka:Saksalaiset teatteriohjaajat Luokka:Vuonna 1926 syntyneet Luokka:Vuonna 2009 kuolleet
Huss

HUSS Park Attractions GmbH on saksalainen huvipuistolaitteiden valmistaja. Yrityksen valmistamia laitteita Suomessa ovat esimerkiksi Tykkimäen Taifun Kouvolassa, Särkänniemen Take off sekä Troika Tampereella, kauden 2022 jälkeen poistettu Kieputin Linnanmäellä Helsingissä ja entisen Wasalandian Pirat Vaasassa. == Aiheesta muualla == * Yrityksen kotisivu Luokka:Huvipuistolaitteiden valmistajat Luokka:Saksalaiset teollisuusyritykset
Ơ

Ơ (ơ) on yksi vietnamin kielen 12 vokaalista. Kirjainta on vaikea esittää tietokoneilla, joten se merkitään joskus O+ tai O*. Koska vietnamin kielessä käytetään tooneja, Ơ voidaan merkitä myös 5 muulla eri tavalla: *Ờ ờ *Ớ ớ *Ở ở *Ỡ ỡ *Ợ ợ Perusmuodossaan Ơ ääntyy [əː]. Luokka:Latinalaiset kirjaimet
Juovahyeena

Juovahyeena (Hyaena hyaena) on ruskohyeenan läheinen sukulainen. Se elää Pohjois- ja Itä-Afrikan, Lähi-idän, Pakistanin ja Intian autiomaissa. Euroopasta laji on kuollut sukupuuttoon, Turkin Anatoliassa sitä vielä tavataan. == Ulkonäkö ja koko == Juovahyeenan turkissa on mustia juovia, muttei lainkaan pilkkuja. Turkki on yleensä saven värinen. Juovahyeena on varsinaisista hyeenoista pienin, ruumiinpituudeltaan 85–130 cm ja hartioiden korkeudelta 60–80 cm. Aikuinen eläin painaa 22–55 kiloa, keskipainon ollessa noin 35 kg. Juovahyeena voi elää 24-vuotiaaksi. == Ravinto == Juovahyeena syö raatoja, pikkueläimiä, hyönteisiä, munia, kasvinosia sekä hedelmiä.Suuri Eläinkirja. Wsoy 1998. ISBN 951-0-22848-6. == Lähteet == Luokka:Hyeenat
Louis Joseph Vendôme

Louis Joseph Vendôme (oik. Louis Joseph de Bourbon, Vendômen herttua) (1. heinäkuuta 1654 Pariisi – 15. kesäkuuta 1712 Viñaroz, Katalonia) oli Ranskan marsalkka vuodesta 1695 ja Ranskan armeijan merkittävimpiä komentajia elinaikanaan. Vuonna 1669 hän peri isältään sarjan titteleitä: Vendômen herttua (nimellä Ludvig III), Beaufortin herttua (myi herttuakunnan vuonna 1688), Etampesin herttua ja Penthièvren kreivi. Louis Joseph Vendôme liittyi Ranskan armeijaan 1672 ja kunnostautui Ranskan-Hollannin sodassa Henri Turennen alaisena. Hän taisteli yhdeksänvuotisen sodan aikana ensiksi François Luxembourgin alaisena Belgiassa vuoteen 1692 ja vuonna 1693 Nicolas Catinatin armeijassa Pohjois-Italiassa. Vuonna 1695 Hän seurasi Adrien-Maurice Noaillesia Ranskan joukkojen komentajana Kataloniassa ja pakottikin Espanjan kuninkaan Kaarle II:n rauhaan vallattuaan loppukesällä 1697 Barcelonan kahden kuukauden piirityksen jälkeen. Vuonna 1702, Espanjan perimyssodan aikana, Vendôme sai ranskalais-espanjalaisen armeijan komentajuuden Italiassa Catinatin ja François Villeroin epäonnistuttua. Hän todisti olevansa taitavan vastustajansa, serkkunsa prinssi Eugen Savoijilaisen vertainen, ja voitti tämän lopulta Cassanon taistelussa vuonna 1705. Vuonna 1706 Vendôme siirrettiin taistelemaan Flandersiin, jossa hän oli kuitenkin vain Ludvig XIV pojanpojan, Burgundin herttuan kakkosmies. Tämän jälkeen hän oli kaksi vuotta pois armeijan palveluksesta, mutta palasi takaisin johtamaan armeijaa hyökkäyksessä Espanjaan, ja voittikin vielä liittokunnan joukot Brihuegassa ja Villa Viciossa vuonna 1710. Vendôme kuoli yllättäen kesken sotaretken Kataloniassa 1712. ==Lähteet== * ===Viitteet=== Luokka:Ranskan marsalkat Luokka:Ranskalaiset herttuat Luokka:Vuonna 1654 syntyneet Luokka:Vuonna 1712 kuolleet
Ian Ziering

Ian Andrew Ziering (s. 30. maaliskuuta 1964 Newark, New Jersey) on yhdysvaltalainen näyttelijä, joka tunnetaan parhaiten televisiosarjasta Beverly Hills 90210. Sarjan jälkeen, useamman hiljaisemman vuoden kuluttua, Zieringin tunnettuutta nosti jälleen kulttimaineen saanut elokuva Haihurrikaani. == Elämäkerta == Ziering syntyi Newarkissa, New Jerseyssä ja vietti lapsuutensa West Orangessa, New Jerseyssä. Hänellä on kaksi noin kymmenen vuotta vanhempaa veljeä. Ziering oli naimisissa malli-näyttelijä Nikki Zieringin kanssa vuosina 1997–2002. Ziering oli mukana julkkistanssijana Dancing with the Stars -ohjelman neljännellä tuotantokaudella (yhdysvaltalainen versio Tanssii tähtien kanssa -formaatista). === Näyttelijänä === Ziering aloitti työskentelynsä televisiossa 12-vuotiaana. Samalla hän teki myös radiomainoksia. Ziering tuli tunnetuksi Beverly Hills 90210 -sarjasta, jossa hän näytteli vuosina 1990–2000. Ziering on näytellyt muun muassa elokuvissa Mahtiankat, Savate ja Domino. Hän on tehnyt myös äänirooleja animaatioihin, tunnetuimpana roolinaan Prätkähiirten Vinski. == Filmografia == *Mieletön rakkaus (1981) *The Doctors (1981–1982) *Guiding Light (1986–1988) *Terrible Things My Mother Told Me (1988) *Flour Babies (1990) *Pulmuset (1990) *Beverly Hills 90210 (1990–2000) *VIP noche (1992) *Melrose Place (1992) *Prätkähiiret (1993–1996) (ääni) *The Women of Spring Break (1995) *No Way Back (1995) *Subliminal Seduction (1996) *Mighty Ducks the Movie: The First Face-Off (1997) (ääni) *Savate (1997) *Godzilla: The Series (1998) (ääni) *The Love Boat: The Next Wave (1999) *Batman of the Future (1999) (ääni) *Twice in a Lifetime (2000) *Pakka sekaisin (2001) *Kunnian miehet (2001) *Rantojen kunkku (2002) *Sisko ja sen sisko (2002) *Hämähäkkimies (2003) (ääni) *Freelancer (2003) *Domino (2005) *Six Months Later (2005) *Stripped Down (2006) *Man v. Monday (2006) *Prätkähiiret (2006–2007) (ääni) *Drawn Together (2007) (ääni) *Lava Storm (2008) *Haihurrikaani (2013) ==Lähteet== ==Aiheesta muualla== * Voice Chasers Luokka:Yhdysvaltalaiset televisionäyttelijät Luokka:Vuonna 1964 syntyneet Luokka:Elävät henkilöt
Concordia (Pakistan)

Concordia on kahden jäävirran Baltoro-jäätikön ja Godwin-Austen-jäätikön yhtymäkohta Pakistanin pohjoisosassa Karakorumvuoristossa. Alueen ympärillä on useita maailman korkeimpia vuorenhuippuja: neljä yli 8 000-metristä vuorta ja useita merkittäviä matalampia huippuja. Vaikuttavia vuorinäkymiä tarjoava Concordia on alueen paras leiriytymispaikka vuorista kiinnostuneille ihmisille. Alueelta on myös lyhyehköt patikointimatkat monille vuorikiipeilijöiden perusleireille: K2 (kolme tuntia), Broad Peak (kaksi tuntia), Gasherbrum-ryhmän vuoret (kolme tuntia). Alueen merkittävimpiä huippuja ovat mm. *K2, 8 611 m *Gasherbrum I, 8 080 m *Broad Peak, 8 047 m *Gasherbrum II, 8 035 m *Gasherbrum III, 7 952 m *Gasherbrum IV, 7 925 m Concordian ovat eurooppalaiset löytöretkeilijät nimenneet Alpeilla sijaitsevan vastaavanlaisen Konkordiaplatz-alueen mukaan. ==Aiheesta muualla== * Kuvia Concordian alueelta Luokka:Pakistanin maantiede Luokka:Luonnonnähtävyydet Luokka:Gilgit-Baltistan
William Hanna

William Denby Hanna (14. heinäkuuta 1910 - 22\. maaliskuuta 2001) oli yhdysvaltalainen animaatiofilmien tekijä, sarjakuvataiteilija, tuottaja ja Joseph Barberan yhteistyökumppani. Hanna-Barberan studio tuotti monia tunnettuja sarjakuvia ja animaatioita, joista tunnetuimmat olivat Tom ja Jerry, Kiviset ja Soraset, Jetsonit ja Scooby-Doo.William Hanna Encyclopedia Britannica William Hanna oli amerikanirlantilaisten vanhempien lapsi,Master cartoonist who created Tom and Jerry draws his last Telegraph joka syntyi Melrosessa Uuden Meksikon osavaltiossa Yhdysvalloissa. Hän pääsi vailla alan koulutusta töihin animaatioelokuvayhtiöön vuonna 1932. Vuonna 1939 hän aloitti yhteistyön Joseph Barberan kanssa. Heidän ensimmäinen yhteinen animaationsa Saapasjalkakissa sai Oscar-palkinnon lyhyiden animaatioiden sarjassa. Jo siinä esiintyi kuuluisa kaksikko Tom ja Jerry. Hanna ja Barbera tekivät Tomia ja Jerryä yhdessä seitsemäntoista vuoden ajan, ja saivat seitsemän Oscaria. == Lähteet == == Aiheesta muualla == * Luokka:Yhdysvaltalaiset animaattorit Luokka:Yhdysvaltalaiset sarjakuvantekijät Luokka:Vuonna 1910 syntyneet Luokka:Vuonna 2001 kuolleet
Kivatsu

thumb|270px|Kivatsu. Kivatsu (; lyydiksi Kivačunkosk) on 10,7 metrin korkuinen vesiputous Suununjoessa Karjalan tasavallan Kontupohjan piirissä. Koski on neliportainen ja se on Euroopan toiseksi korkein tasankoseudun vesiputous. Se on paikallinen matkailunähtävyys. Putousten tuntumaan perustettiin vuonna 1931 Kivatsun luonnonpuisto. Siellä on vanhoja ikimäntyjä, joista osa on 200–300-vuotiaita.Kivatsu, nordictravel.ru, Viitattu 12.7.2013 Karjalan tasavallassa on toki tätäkin korkeampia koskia. ==Lähteet== Luokka:Kontupohjan piiri Luokka:Karjalan tasavallan kosket Luokka:Suunujoen vesistö
Kihlakunnannimismies

Kihlakunnannimismies toimii kihlakunnanviraston päällikkönä ja vastaa viraston yleishallinnosta, toimitiloista, henkilöstön työhyvinvoinnista ja valtion paikallishallinnon sidosryhmäsuhteista. Lääninhallitus määrää kihlakunnannimismieheksi jonkun kihlakunnanviraston osastopäälliköistä, esimerkiksi poliisipäällikön. Luokka:Suomen entiset viranomaiset ja keskusvirastot
ADIZ

ADIZ () on ilmapuolustuksen tunnistusvyöhyke. ==Aiheesta muualla== * Suomen itärajalla sijaitseva ADIZ * Suomen itärajalla sijaitseva ADIZ interaktiivisella kartalla Luokka:Lennonjohto
Jamestown (Virginia)

Jamestown oli ensimmäinen englantilaisten asuttama siirtokunta Pohjois- Amerikassa. Toukokuussa 1607 perustettu siirtokunta sijaitsi itärannikolla nykyisessä Virginiassa, Yhdysvalloissa. Kesäkuussa 1606 Englannin kuningas Jaakko I perusti Virginian kauppakomppanian vakiinnuttamaan englantilaisten asutuksen Pohjois-Amerikassa sekä etsimään mahdollisia rikkauksia ja vesireittiä Itämaille. Lontoosta purjehti Amerikkaan 108 uudisasukasta, jotka perustivat siirtokunnan 24.5.1607 Jamesjoen rantaan vajaan sadan kilometrin päähän Chesapeakenlahden suulta. Siirtokunnan hallinto oli aluksi epäselvä, mutta sitten Englannin kuningas nimitti sen johtoon kuvernöörin, jonka apuna toimi siirtokuntalaisista koostuva raati. Siirtokunnan talous alkoi kehittyä vasta 1612, kun alueella alettiin viljellä tupakkaa. Uudisasukkaiden elämä oli raskasta: jatkuvana uhkana olivat mailtaan karkotetut intiaanit sekä huonosta ravitsemustilanteesta johtuvat erilaiset sairaudet, kuten keripukki. Elokuussa 1619 siirtokuntien edustajat kokoontuivat Jamestowniin ja muodostivat Amerikan ensimmäisen lakiasäätävän kokouksen. Vajaan viikon aikana kokous teki päätöksiä mm. verotuksesta, julkisten asioiden hoidosta, moraalista ja tupakan hinnoista. Elokuussa 1619 tuotiin Jamestowniin myös ensimmäiset 20 orjaa Afrikasta. Tästä alkoi Pohjois-Amerikan orjuuden pitkä historia. Afrikkalaisia käytettiin ilmaisena työvoimana maatiloilla, kartanoissa ja käsityöläisinä. Englantilaisten siirtokunnissa pääasiallisena työvoimana olivat pitkään kuitenkin valkoiset uudisasukkaat, jotka olivat sitoutuneet työskentelemään siirtokunnissa 7 vuotta korvaukseksi matkastaan Atlantin yli. Siirtokunnan pääkaupunki siirrettiin 1699 Williamsburgiin, jolloin Jamestown autioitui. Sen kirkkoa käytettiin vielä 1750-luvulle asti, jolloin se hylättiin. == Lähteet == == Aiheesta muualla == Luokka:Arkeologiset kohteet Yhdysvalloissa Luokka:Englannin entiset siirtomaat Luokka:Virginian historia
Pieni orjatar

Pieni orjatar () on suomalaisen Bernhard Henrik Crusellin säveltämä ruotsinkielinen ooppera, joka sai kantaesityksensä Tukholmassa vuonna 1824. Libreton on kirjoittanut ranskalainen Guilbert Pixérécourt. Pieni orjatar on ensimmäinen suomalaisen säveltäjän luoma oopperateos. Se on romanttinen ooppera, joka perustuu satuun Ali Babasta ja neljästäkymmenestä rosvosta. ==Lähteet== *Vuoden 2007 Crusell-viikkojen ohjelmalehtinen Luokka:Ruotsinkieliset oopperat Luokka:1820-luvun musiikkiteokset
Gracie Films

Gracie Films on yhdysvaltalainen TV- ja elokuvatuotantoyhtiö, jonka perustajia on James L. Brooks. Sen tuottamia TV-sarjoja ovat mm. Simpsonit ja elokuva Jerry Maguire. == Joitain TV-sarjoja ja elokuvia == * The Tracey Ullman Show (1987–1990) * Big – isoksi yhdessä yössä (1988) * Simpsonit (1989–, jatkuu edelleen) * The Critic (1994–1995) * Jerry Maguire (1996) * The Simpsons Movie (2007) == Aiheesta muualla == *Virallinen sivusto Luokka:Yhdysvaltalaiset elokuvayhtiöt
Matti Härmä

Matti Joosepinpoika Härmä oli 1600-luvun loppupuoliskolla elänyt kirkonrakentaja. Hän oli kotoisin Ängeslevän kylästä, joka nykyisin sijaitsee Tyrnävän kunnan alueella. == Matti Härmän kirkonrakennustyöt == * Tornion kirkko ja tapuli (1684–1688) * Kempeleen vanha kirkko (1688–1691) * Oulun ensimmäisen kirkon korjaus- ja laajennus (1686) * Limingan kirkon korjaus (1686) Tiedosto:Tornion kirkko 2007.jpg|Tornion kirkko Tiedosto:Kempele Church 2006 07 24.JPG|Kempeleen kirkko == Lähteet == == Aiheesta muualla== Luokka:Suomalaiset arkkitehdit Luokka:Suomalaiset kirkonrakentajat Luokka:1600-luvulla eläneet
Dragonfly (kroatialainen yhtye)

Dragonfly on nelihenkinen kroatialaisyhtye. Dragonfly on perustettu 1990-luvun puolessa välissä. Yhtye soitti aluksi vanhoja rock and roll -klassikoita. Myöhemmin se siirtyi esittämään omia kappaleitaan. Viime vuosina Dragonfly on esiintynyt pääasiassa livekonserteissa yhdessä rockartisti Dado Topićin kanssa. == Eurovision laulukilpailu 2007 == Dragonfly osallistui vuonna 2007 yhdessä Dado Topićin kanssa Helsingissä pidettyyn Eurovision laulukilpailuun, kappaleella Vjerujem u ljubav (). Heidän kilpailunsa päättyi semifinaaliin. == Kokoonpano == *Iva Gluhak (laulu) *Branko Kužnar Žan (kitara) *Drago Vidaković (kitara) *Branko Badanjak (rummut) == Kappaleita == *Reci mi da znam *Gledam u sunce *Dođi mi pod bor *Vjerujem u ljabav ==Lähteet== == Aiheesta muualla == * *Kroatian kansanlaulut vaihtuivat rockiin *Kroatian tv:n viisusivut Luokka:Kroatialaiset yhtyeet Luokka:Kroatian euroviisuedustajat Luokka:Vuoden 2007 euroviisuedustajat
Tracey Ullman

Tracey Ullman (s. 30. joulukuuta 1959 Slough, Berkshire, Englanti) on englantilais-yhdysvaltalainen näyttelijä, komedienne, laulaja, tanssija, käsikirjoittaja ja kirjailija. Hänellä on romanitaustaa äitinsä puolelta ja puolalaisia sukujuuria isänsä puolelta. Ullman muutti Yhdysvaltoihin, jossa hän sai nimeään kantavan televisiosarjan, jossa nähtiin ensi kertaa Simpsonit. Hän sai Yhdysvaltain kansalaisuuden vuonna 2006. == Näyttelijänä == * The Tracey Ullman Show (1987–1990) - Useita hahmoja *Tracey Takes On... (1996–1999) - Useita hahmoja *I Love You to Death (1990) * Robin Hood – sankarit sukkahousuissa (1993) - Latrine * Corpse Bride (2005) - Nell Van Dort/Hildegarde * Tracey Ullman's State of the Union (2008–2010) * Into the Woods - Jaakon äiti (2014) *Tracey Ullman's Show (2016– ) - Useita hahmoja *Tracey Breaks the News (2017– ) - Useita hahmoja == Albumit == * You Broke My Heart in 17 Places (1983) * You Caught Me Out (1984) == Palkinnot == * American Comedy Award (1988–1992, 1994, 1996, 1998–2000) * Emmy (1989, 1990, 1993, 1994, 1997, 1999) * Screen Actors Guild Awards (1999) * Golden Satellite Award (1998) * Cable ACE (1996) * NBR Award (1994) * Golden Globe (1988) * BAFTA TV Award (1984) == Ehdokkuudet == * Screen Actors Guild Awards (2000, 2009) * Emmy (1987–1990, 1995–1999, 2004, 2005) * American Comedy Award (2000, 2001) * Golden Globe (1989, 1990, 1997, 2001) * Writers Guild of America -palkinto (1997) == Yksityiselämä == Tracey Ullmann oli vuodesta 1983 naimisissa vuonna 2013 kuolleen brittiläisen tuottaja ja käsikirjoittaja Allan McKeownin kanssa. Heillä on kaksi lasta. ==Lähteet== == Aiheesta muualla == *All About Tracey *Tracey Ullman Fans (Facebook.com) *The Tracey Ullman Archives * Luokka:Brittiläiset kirjailijat Luokka:Brittiläiset laulajat Luokka:Englantilaiset näyttelijät Luokka:Yhdysvaltalaiset näyttelijät Luokka:Golden Globe -palkinnon saajat Luokka:Primetime Emmy -palkinnon saajat Luokka:Vuonna 1959 syntyneet Luokka:Elävät henkilöt Luokka:BAFTA-palkinnon saajat Luokka:SAG-palkinnon saajat Luokka:Romanitaustaiset henkilöt Luokka:Amerikanpuolalaiset
American Psychological Association

American Psychological Association (lyhyemmin APA) on vuonna 1892 perustettu yhdysvaltalainen psykologien ammatillinen ja tieteellinen järjestö. Järjestöön kuuluu 150 000 jäsentä, ja sillä 70 miljoonan dollarin vuosibudjetti. ==Katso myös== *Euroopan psykologiliittojen federaatio (EFPA) *American Psychiatric Association (APA) == Aiheesta muualla == * APA:n kotisivut * APA:n jaostot Luokka:Yhdysvaltalaiset tiedeyhdistykset Luokka:Psykologian järjestöt
Northrop Grumman

Northrop Grumman Corporation on yhdysvaltalainen ilmailu-, avaruus- ja puolustusvälineteollisuusyritys. Northrop Grumman -yhtiö syntyi vuonna 1994, kun Northrop osti Grummanin. 1990-luvulla yhtiö osti Voughtin lentokoneosaston ja myi sen myöhemmin Carlyle Groupille. Northrop Grumman on läntisten mittareiden mukaan maailman kolmanneksi suurin aseiden valmistaja. Helmikuussa 2007 se työllisti 200 000 työntekijää. Vuonna 2005 sen liikevaihto oli 20,7 miljardia dollaria eli noin 100 000 dollaria/työntekijä. Vuonna 2007 se oli Yhdysvaltain 67. suurin teollisuusyhtiö. ==Toimialat== Vuoden 2009 alussa yhtiö vähensi divisiooniensa määrän seitsemästä viiteen, jotka ovat * Aerospace Systems, lentokoneet * Electronic Systems, elektroniikka * Information Systems, joka sisältää avaruustekniikan, ohjukset ja UAV-ilma- alukset * Laivanrakennus * Technical Services, joka lienee tukitoiminto http://www.spacemart.com/reports/Northrop_Grumman_Downgrades_Space_Division_In_Corporate_Shakeup_999.html === Aerospace eli ilmailu- ja avaruustekniikka === Yhtiö on rakentanut B-2 Spirit, E-8 Joint STARS ja F-5 Freedom Fighter lentokoneita sekä RQ-4 Global Hawk-UAV-aluksia Yhdysvaltain ilmavoimille. Yhdysvaltain laivastolle se on valmistanut BQM-74 Chukar, C-2 Greyhound, E-2 Hawkeye ja EA-6B Prowler lentokoneita. Se on tehnyt osia mm. F/A-18 Hornet-lentokoneisiin, jonka alkuperäinen suunnittelija Northtrop oli 1970-luvun alussa. Yhtiön avaruusosa on tehnyt NASAlle satelliitteja ja Yhdysvaltain ohjuspuolustuksen eri nimillä tunnetulle organisaatiolle eri järjestelmiä. === Tutkat ja muut sensorit === Northrop Grumman Electronic Systems on kehittänyt monia sotilaallisia sensoreita. === Muita liiketoimia=== Yhtiö tekee IT-tekniikkaa Yhdysvaltain liittovaltiolle ja osallistuu nk. huumeiden vastaiseen sotaan. ==Lähteet== ==Aiheesta muualla== *Northrop Grumman web site *Northrop Grumman Careers Site *A summary of the company from Oligopoly Watch *Northrop Grumman product list *Interview with Northrop Grumman CEO, Feb. 12, 2006. *
Myth War

Myth War Online on IGG:n julkaisema ilmainen, fantasia-aiheinen MMORPG. Pelissä roolipelien tapaan luodaan aluksi hahmo, jolla seikkaillaan, kerätään kokemuspisteitä ja sitä kautta noustaan tasoja. Kokemuspisteitä saa sen mukaan, onko sopivassa paikassa omalle tasolle. Pelissä on paljon tehtäviä, jotka voi tehdä tarvittaessa loputtomasti uudestaan. Myth War:issa ovat lemmikit tärkeässä osassa. Myth Warissa on neljä hahmovaihtoehtoa valittavana: ihminen, kentauri, velho ja borg. Hahmojen sukupuoleksi voi valita naisen tai miehen. == Lähteet == *Myth War Online Community == Ulkopuoliset linkit == * Virallinen Myth War -pelin sivusto Luokka:MMORPG-pelit
Masten Gregory

Masten Gregory (29. helmikuuta 1932 – 8. marraskuuta 1985https://results.motorsportstats.com/drivers/masten-gregory/career) oli yhdysvaltalainen kilpa-ajaja. Pohjois-Amerikan kisojen lisäksi hän osallistui myös Formula 1 -sarjaan, jossa hän ajoi 42 osakilpailua ja sai yhteensä 24 MM- pistettä. Masten syntyi Kansas Cityssä, Missourissa. Hänen isänsä kuoli Mastenin ollessa 3-vuotias. Myöhemmin perintörahoillaan hän osti ensimmäisen kilpa-autonsa, Allard-Mercuryn, jolla hän osallistui ensimmäisiin kilpa- ajoihinsa. Voittorahoilla hän pystyi vaihtamaan Jaguariin ja jatkoi menestystään. 1950-luvulla Gregory siirtyi Euroopan kilparadoille ja menestyi muun muassa Le Mansin 24 tunnin ajossa. 1957 hän aloitti Formula 1 -sarjassa näyttävästi kolmannella sijalla, mutta muuten hänen F1-uraansa häiritsivät lukuisat varomattomuudesta seuranneet keskeytykset. Myös tallit, jotka eivät olleet sarjan terävintä kärkeä, häiritsivät hänen uraansa lukuisilla teknisillä vioilla. Turhautuneena menestykseensä F1-sarjassa Gregory palasi muihin autoluokkiin ajamaan. Hän osallistui etenkin erilaisiin kestävyyskilpailuihin, kuten Monzan 1000 km ajoon, Nürburgringin 1000 km ajoon ja Indianapolis 500:aan. 1970-luvulla Gregoryn nopeus alkoi hiipua, mutta hän jatkoi kilpailemista. Hän kuitenkin päätti lopettaa uransa ystävänsä Jo Bonnierin kuoltua vuonna 1972 Le Mansissa ja asettautui Amsterdamiin timanttikauppiaaksi. Marraskuun 8. päivä 1985 hän kuoli sydänkohtaukseen nukkuessaan kotonaan Porto Ercolessa Italiassa. == Lähteet == == Aiheesta muualla == Luokka:Yhdysvaltalaiset Formula 1 -kuljettajat Luokka:Le Mansin 24 tunnin ajon voittajat Luokka:Vuonna 1932 syntyneet Luokka:Vuonna 1985 kuolleet
Carolyn Carlson

Carolyn Carlson (s. 7. maaliskuuta 1943) on tanssija ja koreografi. Hän syntyi Yhdysvalloissa, Kaliforniassa suomalaisten vanhempien lapsena. Carlson opiskeli tanssia Utahin yliopistossa ja San Francisco School of Ballet'issa. Opintojensa jälkeen Carlson tanssi Alwin Nikolaisin ryhmässä New Yorkissa, ja siirtyi sieltä 1974 Pariisiin. Siellä hän perusti Pariisin Oopperan kokeellisen tanssin ryhmän, josta tuli maailmankuulu. Pohjoismaissa vietettyjen vuosien jälkeen hän palasi Pariisiin, ja johtaa siellä Atelier de Paris – Carolyn Carlson -nimistä oppilaitosta. Carlson on luonut yli 90 koreografiaa. Vuosina 1990–1991 hän työskenteli Helsingissä Helsingin kaupunginteatterin, Kansallisoopperan ja Tanssiteatteri Raatikon kanssa. Myös ennen ja jälkeen tuota jaksoa Carlson on vieraillut usein Suomessa ja vaikuttanut oleellisesti suomalaisen nykytanssin kehitykseen. Erityisesti vuonna 1976 Jorma Uotisen ja muiden suomalaisten tanssijoiden kanssa tehty teos Kaiku toi Suomeen uudenlaista estetiikkaa. Carlsonille myönnettiin akateemikon arvo Academie des beaux-arts Pariisissa vuonna 2022. == Lähteet == == Aiheesta muualla == * Yhdysvaltalaiset koreografit Luokka:Yhdysvaltalaiset tanssijat Luokka:Amerikansuomalaiset henkilöt Luokka:Vuonna 1943 syntyneet Luokka:Elävät henkilöt
Hyperion (mytologia)

Hyperion () oli yksi Hesiodoksen teoksessaan Jumalten synty (Theogonia) esittelemistä kreikkalaisen mytologian titaaneista, itään yhdistetty valon jumaluus, joka sisarensa Theian kanssa synnytti Auringon (Helios), Kuun (Selene) ja Aamunkoiton (Eos).Castren & Pietilä-Castren 2000, s. 225 Myös Auringosta käytetään usein nimeä Hyperion. Hyperion oli Gaian (Maa) ja Uranoksen (Taivas) poika. Hyperionin merkitys mytologiassa on hyvin vähäinen, sillä hänet vain mainitaan titaanien luettelossa. == Hyperion taiteessa == John Keats on kirjoittanut Hyperionista kaksi runoa: "Hyperion" ja "Hyperionin kukistuminen". Tieteiskirjailija Dan Simmons nimesi kaksi kirjaansa Keatsin runojen mukaan: Hyperion Cantos -sarjaan kuuluvat Hyperion ja sen seuraaja Hyperionin tuho. Friedrich Hölderlin on kirjoittanut runon "Hyperionin kohtalonlaulu", jonka on suomentanut Alle Tynni.Tynni, 1957, s. 285 == Lähteet == * * === Viitteet === Luokka:Titaanit
Allard

Allard Motor Company oli brittiläinen autonvalmistaja, joka toimi vuosina 1936–1966. Tehtaan perusti Lontooseen Sydney Allard, ja sen autoissa oli aikoinaan yksi parhaimmista paino-teho-suhteista. Allard toimitti lukuisia kilpa-autoja sijoittamalla amerikkalaisia moottoreita brittiläisten autojen runkoihin, jolloin syntyi tehokkaita yhdistelmiä. Allardin autoilla ovat ajaneet muun muassa kilpa-ajat Carroll Shelby ja Masten Gregory. Autojen valmistus lopetettiin 1966 Sydney Allardin kuoltua, kun Allardin tehdas paloi samana vuonna ja suurin osa autojen suunnitelmista ja tiedoista tuhoutui. Oy Ford Ab toi 1950-luvulla Suomeen muutamia Allard-autoja. Suomalaiset osallistuivat niillä muun muassa Monte Carlo -ralliin ja Jyväskylän Suurajoihin. Suomessa autoa mainostettiin toisinaan ”Ford Allardina”, vaikka kyseessä oli täysin itsenäinen automerkki. Uusina ja käytettyinä tuodut autot yhteen laskien Suomeen on arvioitu tulleen 12 Allardia. Olli J. Ojanen: Ford – Englannin Fordit, s. 30–31. Helsinki: Alfamer Oy, 1998. == Lähteet == Luokka:Brittiläiset automerkit Luokka:1930-luvun autot
Torben Grut

thumb|210px|Grutin suunnittelema Sollidenin linna Torben Andreas Grut (2. kesäkuuta 1871 Tun, Itä-Götanmaa – 24. joulukuuta 1945 Frederiksberg, Tanska) oli ruotsalainen arkkitehti. Hänet tunnetaan erityisesti urheilu- ja edustusrakennusten suunnittelijana. Grut opiskeli Kungliga tekniska högskolanissa. Högskolanissa nuoreen aloittelevaan arkkitehtiin teki suuren vaikutuksen arkkitehti ja professori Isak Gustaf Clason, jonka kanssa hän myös myöhemmin työskenteli. Hän työskenteli myös muun muassa Ferdinand Bobergin kanssa. Grut oli Ruotsin tennismestari vuosina 1896–1897 ja Tanskan edustaja Kansainvälisessä olympiakomiteassa 1906–1912. == Töitä == *Tennishuset, Tukholma (1900) *Sollidenin linna (1906) *Härnösandin tupakkatehdas (1906–1909) *Pietarsaaren tupakkatehdas (1909) *Pietarsaaren paloasema (1912) *Linköpingin säästöpankki (1908) *Norrfjärdenin kirkko (1909) *Villa Hildasholm, Leksand (1910) *Tukholman olympiastadion (1910–1912) *Uumajan säästöpankki (1913) *Villa Wallenberg, Saltsjöbaden (1914) *Bergan linna (1915) *Villa Båge, Saltsjöbaden (1917) *Villa Töbo, Västervik(1917) *Ruotsin Helsingin-suurlähetystö (uudistustyöt, 1923) * Stengården Axel Munthen Lekslandin talon suunnittelu (1910) == Aiheesta muualla == * Luokka:Ruotsalaiset arkkitehdit Luokka:Kansainvälisen olympiakomitean jäsenet Luokka:Vuonna 1871 syntyneet Luokka:Vuonna 1945 kuolleet
Karl Alexander Lothringen

Karl Alexander Lothringen (oik. Karl Alexander, Lothringenin ja Barin prinssi) (12. joulukuuta 1712 Lunéville, Lothringen – 4. heinäkuuta 1780 Tervuren, Itävallan Alankomaat) oli Itävallan marsalkka ja keisarillisen armeijan tärkeimpiä komentajia Itävallan perimyssodassa ja seitsenvuotisessa sodassa, vaikka ei kyennytkään lyömään Fredrik II Suurta taistelukentällä. Hän oli Lothringenin herttua Leopoldin poika ja keisari Frans I:n veli. Lothringen liittyi Itävallan armeijan palvelukseen 1737 muutettuaan Wieniin veljensä Lothringenin herttua Frans III Stefanin kanssa (tuleva keisari), joka oli vuotta aikaisemmin mennyt naimisiin keisarinna Maria Teresian kanssa. Lothringen taisteli ottomaaneja vastaan vuosina 1737–1739 ja ylennettiin marsalkaksi 1740. Itävallan perimyssodassa hän hävisi Preussin kuningas Fredrik II Suuren johtamalle Preussin armeijalle Chotusitzin taistelussa 1742. Vuonna 1744 hän hyökkäsi johtamansa armeijan kanssa Elsassiin ja valtasi siitä suuren osan, mutta oli pakotettu palaamaan Böömiin Fredrikin liityttyä uudelleen sotaan ja vallattua Prahan 1745. Hän hävisi Fredrikille Hohenfriedburgin ja Soorin taisteluissa preussilaisten koukatessa kummallakin kerralla Lothringenin taistelulinjan sivustaan. Hän hävisi Itävallan Alankomaissa Rocouxin taistelun 1746 Morits Saksilaisen johtamalle Ranskan armeijalle. Vuonna 1744 Lothringen meni naimisiin Maria Teresian siskon kanssa, ja oli siten tämän kaksinkertainen lanko. Avioliitto päättyi kuitenkin kestänyt puolison kuollessa jo seuraavana vuonna. Lothringenista tehtiin 1744 Itävallan Alankomaiden (nykyinen Belgia) kuvernööri, jossa tehtävässä hän jatkoi aina kuolemaansa saakka. Vuonna 1761 hänet valittiin Saksalaisen ritarikunnan suurmestariksi. Takaisin Itävallan armeijan johtoon Lothringen kutsuttiin seitsenvuotisen sodan syttyessä 1756. Hän kohtasi tutun vastustajansa Fredrik Suuren uudestaan vuonna 1757 häviten tällä kertaa Prahan ja Leuthenin taistelut (Fredrik koukkasi sivustaan kummallakin kerralla). Näiden tappioiden jälkeen Lothringen erotettiin armeijan johdosta, ja hän lopetti uransa sotilaana. ==Lähteet== * Luokka:Itävaltalaiset sotilaat Luokka:Saksalaisen ritarikunnan suurmestarit Luokka:Vuonna 1712 syntyneet Luokka:Vuonna 1780 kuolleet
Stanislao Cannizzaro

Stanislao Cannizzaro (13. heinäkuuta 1826 – 10. toukokuuta 1910) oli italialainen kemisti, joka toimi myös politiikassa. Cannizzaro syntyi Palermossa, ja opiskeli siellä aluksi lääketiedettä, mutta vaihtoi pian pääaineekseen kemian. Sisilian itsenäisyyssodassa 1848 hän taisteli tykistöupseerina. Kapinallisten hävittyä sodan Cannizzaro pakeni Ranskaan, missä työskenteli Marseillessa ja Pariisissa. Vuonna 1851 hän palasi Italiaan professoriksi. Hän liikkui kahdenkymmenen vuoden ajan Italian yliopistosta toiseen fysikaalisen ja orgaanisen kemian professorina. 1871 hän asettui Roomaan, missä professorin toimensa ohella hänet valittiin senaattoriksi. Cannizzaro tunnetaan aldehydien hapettumista kuvaavan Cannizzaro-reaktion keksijänä. Hän vaikutti myös epäorgaanisen kemian puolella, missä jatkoi Amedeo Avogadron työtä atomimassojen määrittämisessä ja yhdisteiden rakenteen kuvaamisessa. Hän selitti, että tiettyjen epäorgaanisten aineiden kohdalla havaitut poikkeamat Avogadron laista johtuivat molekyylien erottumisesta, jota tapahtui tietyissä lämpötiloissa ja Avogadron laki pystyy määrittämään moolimassojen lisäksi myös atomimassan. Cannizzaro palkittiin Copley-mitalilla vuonna 1891. == Lähteet == == Aiheesta muualla == *ChemHeritage Luokka:Italialaiset kemistit Luokka:Copley-mitalin saajat‎‎ Luokka:Vuonna 1826 syntyneet Luokka:Vuonna 1910 kuolleet
Antonio Canova

Antonio Canova (1. marraskuuta 1757 Possagno – 13. lokakuuta 1822 Venetsia) oli venetsialainen kuvanveistäjä, joka tunnetaan alastomia vartaloita kuvaavista marmoripatsaistaan. Hän oli uusklassismin keskeisiä nimiä, ja yksi tyylisuunnan perustajista. Hänen aikanaan kuvanveisto palasi lähelle klassisia ihanteita barokin ylitsevuotavan hurmoksen jälkeen. Canovan isä ja isoisä olivat kaivertaneet kivilaattoja työkseen, ja Canova oppi piirustustaidon alkeet isoisältään jo varhaisessa iässä. Hän innostui kuvanveistosta, ja jo kahdeksanvuotiaana hän teki ensimmäiset pienoisveistoksensa Carraran marmorista. Canovan ensimmäinen mesenaatti oli isoisän vanha asiakas, joka maksoi pojan opiskelukuluja. Näin hän pääsi oppipojaksi aikansa mestarien verstaisiin. Vuonna 1780 Canova muutti Roomaan ja työsti siellä muun muassa useita juhlavia paavien hautakappeleita. Hän vietti lyhyitä aikoja Pariisissa, Wienissä ja Firenzessä, ja hiukan pitempään Lontoossa. Vuonna 1816 hänestä tehtiin Ischian markiisi. Canovan tunnetuimpia töitä ovat muun muassa vuosina 1787–1792 veistetty Rooman Pietarinkirkossa oleva paavi Klemens XIII:n hautamuistomerkki ja useat Napoleon-patsaat. == Teoksia == Kuva:Canova- eros&psique3.jpg;|Amor ja Psykhe Kuva:Canova - Theseus - Kunsthistorisches Museum Vienna.jpg|Theseus Kuva:Canova-Three Graces 0 degree view.jpg|Kolme sulotarta Kuva:Canova-Magdalene 45 degree view.jpg|Maria Magdalena Kuva:Damoxenos Pio-Clementino Inv970.jpg|Damoxenos == Lähteet == * === Viitteet === Luokka:Italialaiset kuvanveistäjät Luokka:Vuonna 1757 syntyneet Luokka:Vuonna 1822 kuolleet
Hans Stuck

Hans Stuck (Hans Stuck von Villiez, 27. joulukuuta 1900 Varsova, Kongressi- Puola, Venäjä – 9. helmikuuta 1978 Grainau, Baijeri, Saksa) oli saksalais- itävaltalainen kilpa-ajaja. Huolimatta Grand Prix -menestyksestään Auto- Unionilla, hänet tunnetaan vielä paremmin ylivoimaisuudestaan rinneajoista, joista hän sai lempinimen ”Bergkönig” eli ”vuoren kuningas”. Stuck aloitti rinneajot vuonna 1924 Austro-Daimlerilla, joita hallitsi pitkään, vielä rata- autoiluun siirtymisenkin jälkeen. Tavattuaan Adolf Hitlerin, hän ajautui mukaan natsien autonvalmistussuunnitelmiin, joihin kuului muun muassa Ferdinand Porsche, ja näin ollen päätyi ajamaan Auto-Unionilla. Hän menestyi ennen toista maailmansotaa Auto-Unionin kultakaudella loistavasti: vuonna 1934 hän voitti jokaisen kilpailun, johon osallistui. GP-autoilun ohella hän jatkoi rinneajojen dominointia. Vuonna 1937 Stuck lopetti kuitenkin ajamisen Auto- Unionilla. Ei tiedetä varmasti saiko hän potkut vai erosiko hän. Sodan jälkeen saksalaisilta oli kielletty osallistuminen kisoihin aina vuoteen 1950 asti, joten hän vaihtoi kansalaisuutensa hetkeksi itävaltalaiseksi. Hän osallistui uuteen sarjaan, Formula 1:iin tuntemansa Alex von Falkenhausenin kautta AFM -tallissa, muttei kerännyt enää suurta menestystä sarjassa. Hänen parhaaksi tulokseksi jäi neljätoista sija vuoden Italian GP:stä. Vuonna 1960 hän voitti 60-vuotiaana viimeisen kerran rinneajon mestaruuden. ==Muuta== Stuck oli naimisissa kolme kertaa, joista viimeisestä avioliitosta hänelle syntyi poika Hans-Joachim. Hänestä tuli myös kilpa-ajaja, joka oppi ajamaan Nürburgringillä isänsä opastuksessa ja osallistui isänsä tavoin F1-sarjaan 1970-luvulla. ==Formula 1 -tulokset== Vuosi Talli Valmistaja Moottori 1 2 3 4 5 6 7 8 9 Sijoitus Pisteet British Racing Motors Ltd BRM P15 BRM V16 SUI 500 BEL FRA GBR GER ITA DNS ESP - 0 Alex von Falkenhausen Motorenbau AFM 4 Küchen V8 SUI Kesk. 500 BEL FRA GBR GER NED - 0 Ecurie Espadon Ferrari 212 Ferrari V12 ITA DNQ Hans Stuck AFM 4 Bristol L6 ARG 500 NED BEL FRA GBR GER Kesk. SUI ITA 14 \- 0 ==Lähteet== == Aiheesta muualla == Luokka:Saksalaiset Formula 1 -kuljettajat Luokka:Grand Prix -kuljettajat Luokka:Vuonna 1900 syntyneet Luokka:Vuonna 1978 kuolleet